最簡單嗰種電腦動畫做法係建基於關鍵格（keyframe）嘅逐一創造同編輯嘅－個設計者可以設一大柞關鍵格，再逐個逐個關鍵格噉編輯，要部電腦記實嗮喺每一個關鍵格當中，每一個 3D 模型要喺邊個位置同埋以啲乜嘢方位擺，再逐個關鍵格做彩現－每個關鍵格整返一幅 2D 嘅圖像，並且形成一串組成嗰段動畫嘅（定格）圖像，而如果關鍵格嘅數量夠多，每幅之間嘅時間間距夠短，噉將啲關鍵格逐幅逐幅播出嚟就會造成好似識鬱噉嘅視覺效果。